Den Nord-Cimbriske Tilskuer, 1847-11-09
Postcontrabenten Slagter Jahnsen i Nyekjøbing, der befordrer Brevposten mellem Sallingsund og Thisted, skal i Følge Opgivende i Aaret 1844, være blevet Mindstbydende paa denne Entreprise med circa 240 Rbd.; en Summa hvorpaa umuligen Nogen kunde indlade sig; imidlertid skal han senere Tid efter anden have faaet Tillæg af Generalpostdirectionen, saa at Betalingen nu efter Forlydende i det Hele skal beløbe sig til circa 364 Rbd., han synes derfor at være sat i den stilling, at han kan lønne den Postrytter, der befordrer Brevposten, med egen Hest mellem Wilsund og Thisted bedre end det hidtil er skeet. J henimod halvandet Aar, har man der ikke havt mindre end 3 forskjellige Postrytere efter hinanden; spørger man dem, hvorfor de ikke kunne vedblive, svare de, at det er dem ikke muligt at holde Hest og komme ud mod en Betaling af 100 Rbd. om Aaret, og dette er ogsaa sandsynligt. da Postrytteren skal bringe Postsækken fra Wilsund, til Thisted, 3 Mile frem og tilbage 4 Gange om Ugen. Publikum er ikke fornøiet med denne hyppige Forandring af Postryttere, og man var langt meere tilfreds, da Hr. Jahnsen, der skal være en dygtig Mand, med egen Befordring besørgede Posten den hele Vei. Vel veed man at det er en privat Sag, men man troer at det ville være Jahnsen kjert at underrettes om Publikums Ønske. Det høie Collegium har endnu tilstaaet denne Mand en Begunstigelse som der paastaaes at være forgjeves afspireret af et Medlem af Vognmandslauget i Nyekjøbing det har nemlig bevilget ham et Laan til Jndkjøbet af en nye Wiener=Vogn, som nu forventes til Nyekjøbing for at afbenyttes paa Postrouten. Dette er i Sandhed især for den Reisende paa denne Aarstid et Gode hvorfor man maae være Collegiet Takskyldig, Men herved opstaaer ogsaa let det Ønske, at man paa Routen herfra til Aalborg og til Ottesund maatte nyde en lignende Begunstigelse. Vel er det Redactionen bekjendt at tvende Medlemmer afVognmandslauget her i Thisted have kjøbt en Wienervogn eller lukket Vogn, men denne er en privat Entreprise, og Vognen udleies efter Sigende kun hvor En af begge Eierneselv gjøre Vognmandstour, man veed desuden ikke om den er af den Construxion, som Generalpostdirectionen foreskriver, og Vedkommende ere heller ikke forpligtet til at overlade den til den Reisendes Afbenyttelse naar han forlanger det. Dog ingensteds er en lukket Vogn eller Kalesche=Vogn saa høit savnet som med Ageposten fra Aalborg til Thisted: Efter at den Reisende om Middagen har forladt Aalborg, og efter flere Timers Reise Klokken mellem 8 og 9 ankommer til Aggersund, varer der Jndskibningen og Oversætningen med Færgen i Almindelighed henimod et Par Timer, thi til og fra Færgen maae Herrer og Damer krybe op paa Ryggen af Roerkarlene og klynge sig fast om hans Hals og Sider for at komme ombord og i Land igien, da der ingen Landingsbroer gives og Fjorden er saa grund, at Færgen ikke kan komme i Nærheden af Landet; denne Befordringsmaade er ofte forbunden med meget Besværlighed især for Damer. Naar endelig alle disse Fataliteter, ere overstandne, og Passagererne forfrosne og forkomne have naaet Landet, maae de sætte sig i en aaben Vogn og i Nattens Kulde og Mørke kjøre 7 Mile til Thisted, hvor de i Almindelighed ankomme Klokken 4 om Morgenen. Hvad ogsaa de Reisende, paastaae at de meget savne paa denne Route, er en Postfører, da denne har mere Authoritet til at kunne dirigere og paaskynde det Hele!! Af Foranførte er det fremlysende, at det er et almindeligt Ønske at Ageposten, istædet for at gaae over Aggersund, maatte paa Grund af den mangesidige Forbindelse man staaer i til Stiftstaden Aalborg, gaae herfra directe til Sundbye, eller ogsaa en Dagvogn etableres. Dog for Øieblikket er der et almindeligt Ønske, der absorberer alle andre, det er nemlig Dampskibsfarten herpaa Fjorden til Foraaeet; og næst Kongen, sætte vi vores Tiltroe til det Collegium, der allerede med saamegen Virksomhed og Jver har foretaget saamange Forbedringer ved Post og Befordringsvæsenet, og som saa gjerne imødekommer ethvert billigt Ønske af Publikum. (Redact.)